BEM บวก3% ทุบสถิตินิวไฮต่อเนื่อง โบรกฯชูราคา Laggard-หลายปัจจัยบวกหนุนแนะซื้อเป้า12.5 บ.
BEM บวก3% ทุบสถิตินิวไฮต่อเนื่อง โบรกฯชูราคา Laggard-หลายปัจจัยบวกหนุนแนะซื้อเป้า12.5 บ. โดย ณ เวลา 11.26 น. อยู่ที่ระดับ 11.20 บาท บวก 0.30 บาท หรือ 2.75%  ด้วยมูลค่าซื้อขาย 430.50 ล้านบาท
BEM บวก3% ทุบสถิตินิวไฮต่อเนื่อง โบรกฯชูราคา Laggard-หลายปัจจัยบวกหนุนแนะซื้อเป้า12.5 บ.
3 พ.ค. 2562

ผู้สื่อข่าวรายงานว่า บริษัท ทางด่วนและรถไฟฟ้ากรุงเทพ จำกัด (มหาชน) หรือ BEM ณ เวลา 11.27 น. อยู่ที่ระดับ 11.20 บาท บวก 0.30 บาท หรือ 2.75%  ด้วยมูลค่าซื้อขาย 499.26 ล้านบาท

โดยราคาหุ้นขาขึ้นต่อเนื่องและสถิติสูงสุดนับตั้งแต่เข้าตลาดเมื่อวันที่ 30 ธ.ค.2558 คาดเก็งกำไรหลายปัจจัยบวกหนุน อีกทั้งเข้าลงทุนก่อนจ่ายปันผลงวดดำเนินงานวันที่ 1 ก.ค. 2561 ถึงวันที่ 31 ธ.ค. 2561 โดยเตรียมจ่ายปันผลเงินสดหุ้นละ 0.09 บาท ก่อนขึ้นเครื่องหมาย XD วันที่ 7 พ.ค. 62 จ่ายเงินปันผล 22 พ.ค. 62
บล.เมย์แบงก์ กิมเอ็ง กลยุทธ์การลงทุนรายวัน BEM  (12.0) คาดเห็นความชัดเจนการต่อสัมปทานทางด่วนในช่วงปลายเดือนพ.ค.นี้ อีกทั้งจับตาการเปิดประมูลรถไฟฟ้าสายสีส้มในไตรมาส 2/62 ในขณะที่ราคา Laggard BTS อยู่ 11%
บล.เอเชีย เวลท์ ระบุในบทวิเคราะห์ แนะนำ “ซื้อ” ราคาเป้าหมาย 12.50 บาท โดยคาดการณ์ผลการดำเนินงานในปี 2562 และปี 2563 ของ BEM จะดีขึ้น 11.6% จากปีก่อน และโต 18.1% จากปี 62 โดยปัจจัยบวกสำคัญคือ การเปิดให้บริการ MRT ส่วนต่อขยายของสายสีน้ำเงินเพิ่มอีก 11 สถานี จากหัวลำโพงถึงสถานีหลักสอง ในเดือน ก.ย.62 หรืออาจเปิดให้บริการได้เร็วขึ้นกว่ากำหนด โดยคาดว่าทำให้จำนวนผู้โดยสารเพิ่มขึ้น และรายได้ในส่วนนี้คาดว่าจะเพิ่มขึ้น 16.1% จากปีก่อนเป็น 5,500 ล้านบาท